      MUNICIPIUL CRAIOVA

CONSILIUL LOCAL AL MUNICIPIULUI CRAIOVA
      HOTĂRÂREA NR. 259
privind repartizarea, în vederea închirierii, a locuinţei pentru tineri, construită prin programe de investiţii la nivel naţional, situată în municipiul Craiova, str.Potelu, nr.162, bl.R3, sc.1, ap.11
         Consiliul Local al Municipiului Craiova întrunit în şedinţa ordinară din data de 30.07.2015;

   Având în vedere raportul nr.104610/2015  întocmit de Direcţia Fond Locativ şi Control Asociaţii de Proprietari  prin care se propune repartizarea, în vederea închirierii, a locuinţei pentru tineri, construită prin programe de investiţii la nivel naţional, situată în municipiul Craiova, str.Potelu, nr.162, bl.R3, sc.1, ap.11 şi rapoartele comisiilor de specialitate ale Consiliului Local al Municipiului Craiova nr.221, 222, 223, 225 şi 226/2015;     
În conformitate cu prevederile art.72 din Legea Locuinţei nr.114/1996, republicată, modificată şi completată, art.8 din Legea nr.152/1998, republicată, privind înfiinţarea Agenţiei Naţionale pentru Locuinţe, art.15 din Hotărârea Guvernului nr.962/2001 privind aprobarea Normelor metodologice pentru punerea în aplicare a prevederilor Legii nr.152/1998, modificată prin Hotărârea Guvernului nr.165/2008, Cap.III din Ordonanţa de Urgenţă a Guvernului nr.40/1999 privind protecţia chiriaşilor şi stabilirea chiriei pentru spaţiile cu destinaţia de locuinţe, aprobată prin Legea nr.241/2001  şi Titlului IX, Capitolul V - Contractul de locaţiune din Codul Civil;
          Potrivit Hotărârii Consiliului Local al Municipiului Craiova nr.123/2009 referitoare la aprobarea listei privind stabilirea ordinii de prioritate în soluţionarea cererilor de locuinţe şi în repartizarea locuinţelor pentru tineri, destinate închirierii, în municipiul Craiova;
          În temeiul art.36, alin.2, lit.d coroborat cu alin.6, lit.a, pct.17, art.45, alin.3,  art.61, alin.2 şi art.115, alin.1, lit.b din Legea nr.215/2001, republicată, privind administraţia publică locală;
                                                HOTĂRĂŞTE:

Art.1. Se aprobă repartizarea, în vederea închirierii, către Ştefan (Chirea) Adriana, a locuinţei pentru tineri, construită prin programe de investiţii la nivel naţional, situată în municipiul Craiova, str.Potelu, nr.162, bl.R3, sc.1, ap.11.

 Art.2. Se stabileşte chiria lunară pentru locuinţa prevăzută la art.1 din prezenta hotărâre în cuantum de 222,17 lei.

Art.3. Se împuterniceşte Primarul municipiului Craiova să încheie contractul de închiriere a locuinţei identificată la art.1 din prezenta hotărâre.
Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Fond Locativ şi Control Asociaţii de Proprietari şi Ştefan (Chirea) Adriana vor aduce la îndeplinire prevederile  prezentei hotărâri.

